בני יפת גומר ומגוג - אמר רבי שמואל בר אמי: זו אפריקה, וגירמניא, ומדי, ומקדוניא, איסניא, ותוניה, תירס. רבי סימון אמר: זו פרס. רבנן אמרי: תורקי. ובני גומר אשכנז וריפת ותוגרמא, אסייא והדייף וגרמנייא. רבי ברכיה אמר: גירמניקייא. ובני יון אלישה ותרשיש אלסיטרוס איטלייא דרדנייא. כתוב אחד אומר: ודודנים, וכתוב אחד אומר: ורודנים. ר' סימון ורבי חנין רבי סימון אמר: דודנים, שהם בני דודין של ישראל. רודנים, שהן באים ורודין אותם. אמר רבי חנינא: בשעה שישראל נתונים בעלייה, אינון אמרין להון: בני דודכן אנן. ובשעה שהם נתונין בירידה, הם באים ורודין אותם: